Dié 13 goed moet jy weet oor Cyril se toespraak | Netwerk24
Dié 13 goed moet jy weet oor Cyril se toespraak
15 Maart 2020 21:03
Pres. Cyril Ramaphosa het Sondagaand verskeie maatreëls aangekondig om die verspreiding van die koronavirus in Suid-Afrika teen te werk. Hier is die 13 goed wat jy moet weet.
1. ’n Nasionale ramptoestand word afgekondig ingevolge die rampbestuurswet.
2. Reisbeperkings geld na hoërisikolande vanaf 18 Maart 2020.
3. Suid-Afrikaners word aangeraai om nie na hoërisikolande te reis nie.
4. Byeenkomste van meer as honderd mense word verbied.
5. Groot byeenkoms en feesvierings word gekanselleer.
6. Die skole is gesluit van Woensdag 18 Maart tot ná die Paasnaweek.
7. Noue samewerking met universiteite, kolleges ensovoorts om higiëne en ander toepaslike maatreëls in te stel.
8. Maatskappye word gevra om maatreëls in te stel om higiënebeheer te verbeter.
9. Waarneming- en toetsstelsels word by hospitale versterk.
10. Samewerking met die private sektor om ’n stelsel te ontwikkel waarmee diegene wat deur die virus besmet is, nagespeur en gemonitor kan word.
11. ’n Beroep op almal om persoonlik te let op higiëne en mekaar met die elmboog te groet.
12. Staatspakkette om die ekonomiese impak van die virus te beperk.
13. Die sameroep van ’n nasionale opdraggewende raad onder voorsitterskap van die president wat drie keer per week bymekaar sal kom.
Meer oor: Cyril Ramaphosa | Suid-Afrika | Covid 19-Virus | Koronavirus
KORONA: SA nie hulpeloos, sê Ramaphosa
LEES: Ramaphosa se volledige toespraak